mk en hbs_cyr mk mk mk mk hbs_cyr mk hbs_cyr ru hbs_cyr mk mk ru mk tg hbs_cyr hbs_cyr hbs_cyr mk mk mk mk mk mk uk mk hbs_cyr mk mk mk mk mk uk mk mk mk mk hbs_cyr mk ru hbs_cyr hbs_cyr bg mk mk mk bg mk ru ru mk en en en mk mk mk mk mk mk mk en hbs_cyr mk mk mk en en en en en fa en en en en mk mk mk mk hbs_cyr mk mk mk hbs_cyr mk hbs_cyr ru mk mk mk mk en es es mk en en en mk mk ky mk mk mk ru mk uk hu
Рождество на Пресвета Богородица во Новаци – Општина Новаци
Skip to content Skip to main navigation Skip to footer
Одделение за правни, општи работи и јавни дејности
Социјална, здравствена и детска заштита
Одделение за комунални дејности, сообраќај, урбанизам и заштита на животна средина и ЛЕР
Одделение за управување со човечки ресурси
Одделение за инспекциски надзор – инспекторат
Завршни сметки и извештаи
Рождество на Пресвета Богородица во Новаци
Со молитви пред иконата на Богородица, богослужбa, света божествена литургија и со голем народен собир мноштвото православни христијански верници го слават раѓањето на Мајката Божја, односно Мала Богородица.
„Прославата на раѓањето на Богородица започна од синоќа и ќе трае до после ручек а овој ден стандардно го одбележуваме во преубавиот пелагониски манастир Рождество на Пресвета Богородица во Новаци каде се прославува веќе 28 ми пат. Црковниот одбор се погрижи како и секоја година така и оваа да има богата културно уметничка програма за многубројните гости кои обично доаѓаат во дворот на манастирот. Овој ден е голем ден за нашата општина затоа што постои традиција која години наназад се почитува, поточно од кога е изграден манастирот во Новаци. “ рече Љубе Кузманоски, градоначалник.
Стандардно манастирот во Новаци го посетуваат мноштво  верници кои велат дека секоја година доаѓаат на прославата на раѓањето на Мајката Божја.
Манастирот Рождество на Пресвета Богородица, изграден е на 1 км во близина на с.Новаци, десно од брегот на Црна Река. Во 2006 година беше изграден само храмот на манастирот кој е трокорабен  и претставува монументална христијанска градба со 8 кубиња покриени со бакарни плочи, измалтарен со бел малтер. Општина Новаци  редовно се грижи за одржувањето на манастирот која е една од најубавите градби во Пелагонија.
Рождество на Пресвета Богородица е еден од големите празници на Светата православна црква. Иако овој празник се смета за почеток на сите празници, сепак, тој почнал да се празнува многу подоцна. Дури откако ослабнало паганството, христијаните, покрај на Исус Христос, можеле да ѝ оддадат заслужено признание и на неговата мајка. Народот верува дека Пресвета Богородица е заштитничка на мајките воопшто и на леунките посебно, поради што жените што раѓаат ја повикуваат да им помогне полесно да се породат. Исто така, се верува дека таа им помага и на жените што немаат деца. Затоа ваквите жени оделе во црквите посветени на Богородица и се молеле пред нејзините икони.  Црквата го востановила овој празник поради посебното значење што го има пресвета Богородица, па во врска со тоа и нејзиното раѓање во Божјата економија на спасението. Онаа што подоцна ќе го роди Бога се роди од благочестивите родители Јоаким и Ана. Јоаким потекнуваше од еврејскиот царски род, а Ана од свештеничкиот. Долго време немаа деца, цели 50 години, но имаа цврста вера во Бога и срдечно се молеа да им биде дадено дете. Голема им беше радоста кога се роди Марија, но голема беше и нивната чесност пред Бога, па тие, не заборавајќи дека Бог на посебен начин им го дал детето, ја дадоа Марија да се воспитува во Ерусалимскиот храм до времето кога му стана свршеница на праведниот Јосиф, т.е. кога Бог одреди да ја прими благата вест од ангелот дека ќе го роди Спасителот на светот.
Советот на Општина Новаци ја оддржа 18 тата седница
Пратеникот Кирацовски во работна посета на општина Новаци
There are no comments yet
Leave a comment Cancel reply
Your email address will not be published. Required fields are marked *
Save my name, email, and website in this browser for the next time I comment.
Почитувани, сите ваши барања за информации од јавен карактер, може да ги праќате на нашиот email: infojavenkarakter@opstinanovaci.gov.mk
Мерки за заштита од КОВИД-19
Општината Новаци е значајна општина во Битолското поле, односно југозападниот дел на рамницата Пелагонија. Општината е крстосница на регионалните патишта: патот Битола-Новаци-Маково го поврзува битолскиот дел на Мариово, исто така југоисточно од Новаци патот што води кон селата Брод и Бач, а на север кон Добрушево-Тополчани-Прилеп. Новаци секогаш претставувало центар на управна единица. Општината се вбројува во редот на поголемите општини во Република Северна Македонија.
ОПШТИНА НОВАЦИ ОБЕЗБЕДИ ТАБЛЕТИ ЗА ЧЕТВРТООДДЕЛЕНЦИТЕ
ИНТЕРАКТИВНА ТАБЛА ЗА ДЕЦАТА ВО ОУ СЛАВКО ЛУМБАРКОВСКИ НОВАЦИ
НОВИ ТРОТОАРИ И АТМОСФЕРСКА КАНАЛИЗАЦИЈА ЗА ГОРНО И ДОЛНО АГЛАРЦИ
© 2020 Општина Новаци. Сите права се задржани.